OpenLLM-France/wikimedia huggingface dataset:
# Conrado González García

Conrado González García (Gijón, 1900 - Cuba, ?) fou un futbolista asturià de la dècada de 1920.

## Trajectòria

Començà jugant de mig dret i, posteriorment, de defensa. Després de jugar al Racing Club de Gijón la temporada 1915-16), fitxà per l'Sporting, club on romangué cinc temporades. Va jugar la Copa Príncep d'Astúries amb la selecció de futbol d'Astúries l'any 1918. Un cop acabà el campionat regional de la temporada 1921-22, fitxà pel FC Barcelona, on jugà tres temporades, des de la 1921-22 a la 1923-24. Emigrà a Cuba el 1924, on continuà practicant el futbol als clubs Fortuna (1924-28), Olimpia de La Habana (1928-30), i Juventud Asturiana (1930-34, on també fou entrenador). Posteriorment fou àrbitre i directiu de la Federació Cubana de Futbol.

## Referències

* 1 2 3 4 5 6 «Conrado». arandaarquitectos.com. [Consulta: 1r abril 2015].
* 1 2 3 4 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
# Conradina de Reuss-Kostritz

Conradina de Reuss-Kostritz (en alemany Konradine Reuß von Schleiz zu Köstritz) va néixer a Turíngia (Alemanya) el 22 de desembre de 1719 i va morir a la mateixa Turingia el 2 de febrer de 1770. Era una noble alemanya, filla del comte Enric XXIV de Reuss-Kostritz (1681-1748) i de la baronessa Emma Elionor de Promnitz-Dittersbach (1688-1776).
El 4 d'abril de 1743 es va casar a Köstritz amb Enric XI de Reuss-Obergreiz (1722-1800), fill del comte Enric II de Reuss-Obergreiz (1696-1722) i de Carlota Sofia de Bothmer (1697-1748). El matrimoni va tenir els següents fills:
* Enric XII (1744-1745)
* Amàlia (1745-1748)
* Enric XIII (1747-1817), príncep de Reuss-Greiz que es va casar amb Lluïsa Guillemina de Nassau-Weilburg (1765-1837).
* Frederica (1748-1816) que es va casar primer amb Lluís Frederic de Castell-Rüdenhausen (1746-1803), de qui es divorcià el 1769 per tornar-se a casar amb el príncep Frederic de Hohenlohe-Kirchberg (1732-1796).
* Enric XIV (1749-1799) casat amb Maria Anna Meyer de Eybenberg (1775-1812).
* Enric XV (1751-1825).
* Isabel (1752-1824) casada amb Guillem Jordi de Kirchberg (1751-1777).
* Maria (1754-1759)
* Victòria (1756-1819) casada amb el príncep Ernst Wolfgang II d'Isenburg Birstein (1735-1803)
* Enric XVI (1759-1763)
* Enric XVII (1761-1807) casat amb Babette Benigna de Wenz Lahnstein (1775-1838).

## Bibliografia

* Friedrich Wilhelm Trebge, Spuren im Land, Hohenleuben, 2005.
* Thomas Gehrlein, Das Haus Reuß - Älterer und Jüngerer Linie, Börde Verlag 2006, ISBN 978-3-9810315-3-9

## Enllaços externs

* Eintrag bei geneall.net
# Copa Sotxi

La Copa Sotxi és una competició ciclista d'un dia que es disputa als voltants de Sotxi (Rússia). La primera edició data del 2015 ja formant part del calendari de l'UCI Europa Tour.

## Palmarès

| Any | Vencedor | Segon | Tercer |
| 2015 | Uladzimir Harakhavik | Igor Kuznetsov | Andrei Solomennikov |

## Enllaços externs

* Palmarès a cyclebase.nl
* Palmarès a sitiodeciclismo.net
* Palmarès a cqranking.com
# Convent de Sant Domènec de Balaguer

Sant Domènec o Sant Domingo és un antic convent situat extramurs de la ciutat de Balaguer, a la riba esquerra del Segre, a l'antiga horta de Balaguer. L'església, d'estil plenament gòtic, respon a la tipologia d'edificis de nau única amb capelles laterals entre contraforts, de la qual resulta un ampli espai únic al seu interior. La nau és capçada per un absis poligonal de set costats, amb finestrals als tres trams centrals, i cobert, com les capelles laterals, amb volta de creueria. La nau, que té coberta de fusta sobre arcs diafragma lleugerament apuntats, fou escurçada per alguna destrucció, la qual cosa comportà la construcció d'una nova façana, datada el 1716.
Però l'element més destacat del convent és el seu magnífic claustre gòtic, bastit probablement entre 1333 i 1350 i que guarda una gran similitud amb el de Sant Francesc de Mallorca. És format per quatre galeries d'esveltes columnes que sostenen arcs apuntats amb un calat trilobulat, amb els carcanyols també calats com una claraboia trilobulada.
El convent de Sant Domènec fou erigit al segle xiv per disposició testamentària del comte Ermengol X d'Urgell (1314), que assignava una forta quantitat de diners per a la construcció de l'església. Malgrat tot, sembla que les obres no s'iniciaren fins al 1323, i que a partir d'aquesta data avançaren molt lentament, ja que els documents assenyalen que el 1350 l'església encara no estava enllestida i que el 1387 encara no s'havia cobert.
Tanmateix, de fet, des del 1323 ja hi residia una comunitat de frares dominicans, que perdurà fins a l'exclaustració de 1835. A partir d'aquesta data l'edifici conegué diverses i constants utilitzacions. Després de ser convertit en hospital, els jesuïtes s'hi instal·laren entre els anys 1862 i 1868. Posteriorment, fou adquirit pels franciscans (1881), que no han deixat d'ocupar-lo fins a l'actualitat.

## Notes

* 1 2 3 4 5 «CONVENT DE SANT DOMÈNEC». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 agost 2014].
# Corredora

«Corredora» té aquests significats:
* Corredora (nàutica), aparell per mesurar la velocitat dels vaixells.
* Corredora (element mecànic), peça que es desplaça lliurement al llarg d'una guia.
* Corredora (màquina de vapor), tipus de vàlvula que fou molt usat en locomotores i màquines de vapor.
* Corredor (finances), professional que fa d'intermediari en operacions financeres.
* Corredora, persona que corre curses
# Comtat de Monaghan

El comtat de Monaghan (gaèlic irlandès Muineachán) és un comtat de la província d'Ulster (República d'Irlanda). El seu nom ve del gaèlic Muine Cheain "terra dels petits turons", en referència als drumlins o turons originats per les geleres.

## Divisions administratives
### Baronies

* Cremorne (Críoch Mhúrn)
* Dartree (Dartraighe)
* Farney (Fearnaigh)
* Monaghan (Muineachán)
* Trough (An Triúcha)

### Ciutats i viles

* Ballinode
* Ballybay
* Carrickmacross
* Castleblayney
* Clones
* Doohamlet
* Emyvale
* Inniskeen
* Glaslough
* Killanny
* Knockatallon
* Magheracloone
* Monaghan
* Newbliss
* Rockcorry
* Scotshouse
* Scotstown
* Smithborough
* Threemilehouse
* Tydavnet
* Tyholland

## Agermanaments

* Geel
* Illa del Príncep Eduard
* Miramichi
* Peterborough (Ontario)

## Enllaços externs

* Comtat de Monaghan - Lloc web oficial
# Conferència de Ceret

La Conferència de Ceret és una reunió posterior del Tractat dels Pirineus per tal d'establir amb precisió els nous límits entre la monarquia hispànica i França que van ser fruit d'aquest tractat. En aquesta conferència cada part hi va enviar dos representats, pel costat francès foren Pèire de Marca, arquebisbe de Tolosa i representant al Principat de Lluís XIV de França quan aquest fou comte de Barcelona, juntament amb Jacint Serroni, bisbe d'Aurenga. Pel costat hispànic hi havia Miquel de Salbà i de Vallgornera, lloctinent del mestre racional de la Corona d'Aragó, i Josep Romeu de Ferrer, membre de l'Audiència de Catalunya.
Sobre els compromissaris queia un condicionant, enllestir ràpid l'acord per tal que es pogués celebrar el casament entre Maria Teresa d'Àustria i Lluís XIV, acordat també al tractat i que no es podia celebrar si no es tancaven tots els serrells. Les dues corts tenien ganes que aquest casament se celebrés amb celeritat.
El dia 22 de març de 1660 s'iniciaren les conferències a Ceret, al Convent dels Caputxins de Ceret, per a la seva primera part, i desprès dins una casa de mestre de la plaça dels Nou Raigts, per a la segona part. L'obertura va ser a càrrec de Pèire de Marca que va fer un discurs ple d'erudició històrica i geogràfica de la zona, escorat als seus interessos. En aquest discurs va demanar que es lliurés a França, a més del Rosselló i el Conflent, la costa oriental de l'Empordà des de Roses, tota la Cerdanya, la vall de Ribes, la Seu d'Urgell i el vescomtat de Castellbò, per entendre que eren zones al nord dels Pirineus, tal com s'establia a l'article 42 del Tractat dels Pirineus.
A mitjans d'abril la conferència es tancà sense acord. Aquest fet va provocar que de nou fossin els negociadors del Tractat dels Pirineus els que decidissin el futur dels territoris. Així, Luis de Haro i Hugues de Lionne a Saint Jean de Luz van negociar els punts finals i la distribució dels territoris finals, amb la mutilació de la Cerdanya que havia de ser resolta amb un tractat específic. Aquest fet va succeir el 28 de maig de 1660 i el 31 del mateix mes se signava l'aclariment a l'article 42.

## Vegeu també

* Tractat de Llívia

## Bibliografia

* Sanabre, Josep: El Tractat dels Pirineus i els seus antecedents. Episodis de la història, 18. Rafael Dalmau Editor, Barcelona, 1961.
# Coronel Suárez

Coronel Suárez és una ciutat argentina situada a la província de Buenos Aires. Així mateix, Coronel Suárez és la capçalera del partit homònim. La ciutat va ser fundada el 28 de maig de 1883 per Eduardo Casey, amb el nom en castellà de Sauce Corto, el nom del rierol que travessa la ciutat. Té un important patrimoni social, cultural i històric en els seus tres colònies d'alemanys del Volga.
# Corones

Les corones són una menja tradicional a diverses comarques de Catalunya i de l'Aragó, on en diuen madejas. S'elaboren amb les tripes i els intestins dels bens.
Abans era bàsic netejar a fons les tripes i els intestins dels béns, però ara es poden comprar fàcilment a les carnisseries i a les botigues de menuts. Si es fan a casa, l'estómac s'ha de netejar amb calç i amb un ganivet. Una vegada net, s'ha de coure en aigua assaonada. Es talla l'estómac a trossos i s'enrotlla l'intestí prim sobre els trossos tallats abans. Es fregeixen. També es poden cuinar al forn i, un cop ben daurades, fer una picada d'all i julivert que s'unta amb un pinzell per totes les corones. Es mengen acabades de fer.

## Referències

* ↑ Toquero, Alejandro. «Madejas: fritas o asadas, las reinas de la casquería» (en castellà). Heraldo, 23-02-2015. [Consulta: 25 abril 2021].
* ↑ «Corones fregides». Receptes.cat. [Consulta: 25 abril 2021].

## Enllaços externs

* Corones fregides de Receptes.cat
* On comprar corones
Viccionari
# Tacloban

Tacloban és una ciutat portuària de les Filipines situada a l'illa de Leyte, a l'estret de San Juanico, davant per davant de l'illa de Samar, a 580 km al sud-est de Manila. És la capital de la província de Leyte i el centre de la regió de les Visayas Orientals. El seu terme municipal té una extensió de 201.72 km² i una població de 242.089 habitants (2015).
Durant un breu temps va ser la capital de les Filipines, del 20 d'octubre del 1944 al 27 de febrer del 1945, ja que fou la primera ciutat alliberada del domini japonès pel general MacArthur durant la Segona Guerra Mundial. El 8 de novembre del 2013 la ciutat fou devastada pel tifó Haiyan.
# Wakefield (Nebraska)

Wakefield és una població dels Estats Units a l'estat de Nebraska. Segons el cens del 2000 tenia 1.411 habitants.

## Demografia

Segons el cens del 2000, Wakefield tenia 1.411 habitants, 522 habitatges, i 346 famílies. La densitat de població era de 778,3 habitants per km².
Dels 522 habitatges en un 32,4% hi vivien nens de menys de 18 anys, en un 54% hi vivien parelles casades, en un 9,4% dones solteres, i en un 33,7% no eren unitats familiars. En el 30,7% dels habitatges hi vivien persones soles el 19,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,25.
Per edats la població es repartia de la següent manera: un 27,2% tenia menys de 18 anys, un 8,1% entre 18 i 24, un 24,9% entre 25 i 44, un 18,3% de 45 a 60 i un 21,5% 65 anys o més.
L'edat mediana era de 38 anys. Per cada 100 dones de 18 o més anys hi havia 85 homes.
La renda mediana per habitatge era de 32.308 $ i la renda mediana per família de 41.429 $. Els homes tenien una renda mediana de 26.607 $ mentre que les dones 20.789 $. La renda per capita de la població era de 15.830 $. Aproximadament el 5,6% de les famílies i el 7,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wakefield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Wakefield». American Fact Finder. Oficina del Cens dels Estats Units, 12-01-2010.
# Xiuladora de barbeta negra

La xiuladora de barbeta negra (Pachycephala mentalis) és un ocell de la família dels paquicefàlids (Pachycephalidae).

## Hàbitat i distribució

Habita els boscos de les Moluques septentrionals, a Morotai, Halmahera i petites illes properes, Bacan i Obi.

## Referències

* ↑ «Xiuladora de barbeta negra». Cercaterm. TERMCAT, Centre de Terminologia. Rev. 20/04/2022(català)
# Lusons

* No s'ha de confondre amb Lusitans.
Els lusons (en llatí Lusones, en grec antic Λούσωνες) formaven la més petita de les tribus en les que eren dividits els celtibers. Vivien a les terres on neix el Tajo, al sud-oest de Numància i són esmentats per Estrabó i Appià.

## Referències

* ↑ Smith, William (ed.). «Lusones». Dictionary of Greek and Roman Geography (1854). [Consulta: 20 febrer 2021].

## Enllaços externs

* http://www.arqueotavira.com/Mapas/Iberia/Populi.htm Arxivat 2004-06-11 a Wayback Machine.
* http://www.calatayud.org/enciclopedia/lusones.htm
# Copa malgaixa de futbol

La Copa malgaixa de futbol és la principal competició futbolística per eliminatòries de Madagascar.

## Historial

Font:
* 1935-38: Fortior Côte Ouest
* 1939-73: Desconegut
* 1974: Fortior Côte Ouest
* 1975: Fortior Côte Ouest
* 1976: Fortior Côte Ouest
* 1977: Fortior Côte Ouest
* 1978: AS Sotema
* 1979: AS Sotema
* 1980: AS St. Michel
* 1981: Dinamo Fima
* 1982: AS Sotema
* 1983: Dinamo Fima
* 1984: Desconegut
* 1985: Fortior Côte Ouest
* 1986: HTMF Mahajanga
* 1987: FC BTM
* 1988: FC BFV
* 1989: FC BTM
* 1990: FC BFV
* 1991: FC BTM
* 1992: COSFA Antananarivo
* 1993: AS Cimelta
* 1994: Desconegut
* 1995: Desconegut
* 1996: Club S
* 1997: Desconegut
* 1998: FC Djivan 2-0 Fortior Côte Ouest
* 1999: FC Djivan 3-0 Akon'Ambatomena
* 2000: FC Djivan 1-0 FC Jirama
* 2001: US Transfoot 1-0 AS Fortior
* 2002: AS Fortior 3-0 US Transfoot
* 2003: Léopards de Transfoot 1-0 SO l'Emyrne
* 2004: USJF Ravinala 2-1 USCA Foot
* 2005: USCA Foot 2-1 (pr.) USJF Ravinala
* 2006: AJESAIA 1-0 USCA Foot
* 2007: AS ADEMA 1-0 USCA Foot
* 2008: AS ADEMA 1-0 Iarivo FC
* 2009: AS ADEMA 2-1 Tana FC Formation
* 2010: AS ADEMA 1-0 (pr.) Japan Actuel's FC
* 2011: CNaPS Sport 1-1 (5-4 pr. pen.) Tana FC Formation
* 2012: Terrible de la Côte Ouest 1-0 AS ADEMA
* 2013: ASSM Elgeco Plus 3-2 AS ADEMA
* 2014: ASSM Elgeco Plus (pr.) 3-2 AS ADEMA
* 2015: CNaPS Sport 2-0 AS ADEMA
* 2016: CNaPS Sport 2-1 ASSM Elgeco Plus
* 2017: Fosa Juniors FC 2-1 COSFA Analamanga
* 2018: ASSM Elgeco Plus 2-1 AS ADEMA
* 2019: Fosa Juniors FC 1-0 CNaPS Sport

## Referències

* ↑ «Madagascar - List of Cup Winners». RSSSF. [Consulta: 16 desembre 2020].
* ↑ «FINALE TELMA COUPE DE MADAGASCAR : ELGECO PLUS VAINQUEUR». Arxivat de l'original el 2021-04-22. [Consulta: 22 abril 2021].
# Saturn LX

Saturn LX, provisionalment conegut com a S/2004 S 29, és un satèl·lit natural de Saturn i membre del grup gal. El seu descobriment va ser anunciat per Scott S. Sheppard, David C. Jewitt i Jan Kleyna el 7 d'octubre de 2019 a partir d'observacions realitzades entre el 12 de desembre de 2004 i el 17 de gener de 2007. Va rebre la seva designació permanent l'agost de 2021.
Saturn LX té uns 4 quilòmetres de diàmetre i orbita Saturn a una distància mitjana de 17 milió km (11 milió mi) en 837.78 dias, amb una inclinació mitjana de 38,6° respecte a l'eclíptica, amb una excentricitat de 0,485.
Inicialment es va pensar que Saturn LX formava part del grup inuit abans de ser recategoritzat al grup gal el 2022.$^{(p7)}$

## Referències

* ↑ «MPEC 2019-T136 : S/2004 S 29» (en anglès). minorplanetcenter.net. [Consulta: 24 juny 2023].
* ↑ «M.P.C. 133821» (en anglès). Minor Planet Center. International Astronomical Union, 10-08-2021. [Consulta: 24 juny 2023].
* ↑ «Planetary Satellite Mean Elements» (en anglès). JPL Solar System Dynamics. NASA. [Consulta: 24 juny 2023].
* ↑ Jacobson, Robert A.; Brozović, Marina; Riedel, Joseph E.; Sheppard, Scott S. «Ephemerides of the Irregular Saturnian Satellites from Earth-based Astrometry and Cassini Imaging» (en anglès). The Astronomical Journal, 164, 6, desembre 2022, pàg. 10. Bibcode: 2022AJ....164..240J. DOI: 10.3847/1538-3881/ac98c7. 240 [Consulta: 24 juny 2023].
# Xiuladora de les Filipines

La xiuladora de les Filipines (Pachycephala philippinensis) és un ocell de la família dels paquicefàlids (Pachycephalidae).

## Hàbitat i distribució

Habita els boscos de les illes Filipines de Calayan, Camiguin, Luzon, Catanduanes, Samar, Leyte, Bohol, Dinagat, Siquijor, Mindanao i Basilan.

## Referències

* ↑ «Xiuladora de les Filipines». Cercaterm. TERMCAT, Centre de Terminologia. Rev. 20/04/2022(català)
# Zaire ebolavirus

Zaire ebolavirus és un taxon de virus segons el International Committee on Taxonomy of Viruses inclòs dins el gènere Ebolavirus, família Filoviridae, ordre Mononegavirales. Aquesta espècie només té un sol virus membre, Ebola virus (EBOV), i és l'espècie tipus per al gènere Ebolavirus. Els membres de l'espècie s'anomenen en anglès: Zaire ebolaviruses.

## Nomenclatura

El terme Zaire ebolavirus deriva del país Zaire i el sufixebolavirus es refereix a virus i el riu Ebola.
Aquesta espècie es va presentar el 1998 com Zaire Ebola virus. L'any 2002, el nom es va canviar a Zaire ebolavirus.

## Criteris d'inclusió en l'espècie

Un virus del gènere Ebolavirus és un membre de l'espècie Zaire ebolavirus si:
* és endèmic de la República Democràtica del Congo, el Gabon, o la República del Congo
* té un genoma amb dos o tres solapaments de gens (VP35/VP40, GP/VP30, VP24/L)
* té una seqüència genòmica que difereix del virus tipus en menys del 30%

## Referències

* 1 2 3 4 Kuhn, Jens H.; Becker, Stephan; Ebihara, Hideki; Geisbert, Thomas W.; Johnson, Karl M.; Kawaoka, Yoshihiro; Lipkin, W. Ian; Negredo, Ana I; Netesov, Sergey V. «Proposal for a revised taxonomy of the family Filoviridae: Classification, names of taxa and viruses, and virus abbreviations». Archives of Virology, 155, 12, 2010, pàg. 2083–103. DOI: 10.1007/s00705-010-0814-x. PMC: 3074192. PMID: 21046175.
* ↑ Netesov, S. V.; Feldmann, H.; Jahrling, P. B.; Klenk, H. D.; Sanchez, A.. «Family Filoviridae». A: Virus Taxonomy—Seventh Report of the International Committee on Taxonomy of Viruses. San Diego, USA: Academic Press, 2000, p. 539–48. ISBN 0-12-370200-3.
* ↑ Pringle, C. R. «Virus taxonomy-San Diego 1998». Archives of Virology, 143, 7, 1998, pàg. 1449–59. DOI: 10.1007/s007050050389. PMID: 9742051.
* ↑ Feldmann, H.; Geisbert, T. W.; Jahrling, P. B.; Klenk, H.-D.; Netesov, S. V.; Peters, C. J.; Sanchez, A.; Swanepoel, R.; Volchkov, V. E.. «Family Filoviridae». A: Virus Taxonomy—Eighth Report of the International Committee on Taxonomy of Viruses. San Diego, USA: Elsevier/Academic Press, 2005, p. 645–653. ISBN 0-12-249951-4.
* ↑ Mayo, M. A. «ICTV at the Paris ICV: results of the plenary session and the binomial ballot». Archives of Virology, 147, 11, 2002, pàg. 2254–60. DOI: 10.1007/s007050200052.
# Zaio

Zaio (en àrab زايو, Zāyū; en amazic ⵣⴰⵢⵢⵓ) és un municipi de la província de Nador, a la regió de L'Oriental, al Marroc. Segons el cens de 2014 tenia una població total de 35.806 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Sylvester Graham

Sylvester Graham (5 de juliol de 1794 - 11 de setembre de 1851), va ser un nutricionista estatunidenc, creador de la farina Graham i de la galeta Graham.

## Biografia

Sylvester Graham va ser un ministre presbiterià americà (ordenat el 1826) que predicava l'abstinència i posava èmfasi en dietes vegetarianes i amb farina integral. Va ser conegut per les seves galetes graham. El seu Journal of Health and Longevity (Revista de la Salut i Longevitat).
També va realitzar alguns remeis vegetarians per curar algunes addiccions com l'alcoholisme.

## Vegeu també

* Pa Graham
# Taekwondo als Jocs Mediterranis de 2018

La competició de taekwondo dels Jocs del Mediterrani de 2018 de Tarragona es va celebrar entre el 28 i el 30 de juny al pavelló esportiu de Salou. La primera aparició d'aquest esport en els Jocs del Mediterrani va ser a Mersin 2013 a Turquia.
La competició es va centrar en la competició masculina i femenina repartint la competició en diverses categories segons el pes dels participants.

## Medaller per categoria

| Categoria | Or | Plata | Bronze |
| Homes ||||
| Menys de 58 kg | Jesús Tortosa | Rui Bragança | Hedi Neffati Milos Gladovic |
| Menys de 68 kg | Javier Pérez | Konstantinos Chamalidis | Hakan Reçber Davide Spinosa |
| Menys de 80 kg | Raul Martínez | Seif Eissa | Yunus Sarı Júlio Ferreria |
| Més de 80 kg | Daniel Ros | Dejan Georgievski | Emre Atesli Yoann Miangue |
| Dones ||||
| Menys de 49 kg | Rukiye Yıldırım | Kristina Tomic | Vanja Stankovic Oumaima El Bouchti |
| Menys de 57 kg | İrem Yaman | Radwa Elsayed Nada | Marta Calvo Nikita Glasnovic |
| Menys de 67 kg | Matea Jelic | Althea Laurin | Hedaya Wahba Dunja Lemajic |
| Més de 67 kg | Ana Bajic | Mari Paule Ble | Nafia Kuş Wiam Dislam |

## Medaller per país

| Posició | País | Or | Plata | Bronze | Total |
| 1 | Espanya | 4 | - | 1 | 5 |
| 2 | Turquia | 2 | - | 4 | 6 |
| 3 | Croàcia | 1 | 1 | 1 | 3 |
| 4 | Sèrbia | 1 | - | 2 | 3 |
| 5 | Egipte | - | 2 | 1 | 3 |
| 5 | França | - | 2 | 1 | 3 |
| 7 | Portugal | - | 1 | 1 | 2 |
| 8 | Grècia | - | 1 | - | 1 |
| 8 | Macedònia del Nord | - | 1 | - | 1 |
| 10 | Marroc | - | - | 2 | 2 |
| 11 | Itàlia | - | - | 1 | 1 |
| 11 | Eslovènia | - | - | 1 | 1 |
| 11 | Tunísia | - | - | 1 | 1 |
| Total | Total | 8 | 8 | 16 | 32 |

## Referències

* ↑ «Taekwondo - Jocs Mediterranis 2018». Arxivat de l'original el 2018-05-24. [Consulta: 24 maig 2018].
# Taeko Kawasumi

Taeko Kawasumi (河角 多恵子, 30 d'octubre de 1972) és una exfutbolista japonesa.

## Selecció del Japó

Va debutar amb la selecció del Japó el 1988. Va disputar 2 partits amb la selecció del Japó.

## Estadístiques

Selecció del Japó :
| Anys | Partits | Gols |
| 1988 | 2 | 0 |
| Total | 2 | 0 |

## Referències

* ↑ Japan Football Association(japonès)